# Stojan Maksimović

| Stojan Maksimović |
| --- |
| Sava centar |
| Lični podaci |
| Rođenje | 1934 Subotica,  Kraljevina Jugoslavija |
| Smrt | 2024 Boston,  SAD |
| Nacionalnost | Srbin |
| Zanimanje | Arhitekt |
| Stvaralaštvo |
| Građevine | Sava Centar |
| Nagrade i priznanja | Nagrada Borbe za arhitekturu |

**Stojan Maksimović** (1934, Subotica – 2024, Boston) bio je jugoslavenski i srpski arhitekta.
 Osnovnu školu pohađao je u Subotici, Beogradu i Vršcu. Gimnaziju je završio 1952. u Valjevu.

Po završetku Arhitektonskog fakulteta u Beogradu 1956, zaposlio se u Urbanističkom zavodu grada Beograd. Od 1970. do 1982. radio je u Direkciji za izgradnju i rekonstrukciju grada. Kraće vrijeme proveo je na specijalizaciji u Minhenu radeći na Arhitektonskom fakultetu u ateljeu profesora Jozefa Videmana. Kao afirmisan stvaralac, nastavio je četiri godine stručnu delatnost u Kuvajtu, kao rukovodilac međunarodnog multidisciplinarnog tima na projektu Kongresnog centra i Bajan parka. Projekat nije realizovan i Maksimović je prešao u Minhen, u firmu Leonard Mol, GMBH. Godine 1987. preselio se u SAD, gdje je do kraja života živio sa sa suprugom Mirjanom Maksimović, takođe arhitektom. Tamo se priključio zajednici arhitekata TAK (The Architects Collaborative). Poslije bankrotstva TAK-a 1992, osnovao je vlastiti arhitektonski studio Stojan Maksimovic Architect u Nahantu – država Masačusets (SAD).

Za svoja pojedinačna djela nagrađen je saveznom nagradom dnevnog lista “Borba” (1977), Oktobarskom nagradom grada Beograda za istu godinu, a za ukupan opus najvećim kolegijalnim priznanjem Saveza arhitekata Srbije – Velikom nagradom za arhitekturu, 1990. godine.

Bavio se arhitektonskim projektovanjem stambenih i javnih građevina, a na početku karijere i urbanističkim projektovanjem. Višestranost njegove umetničke ličnosti dokazuje i bavljenje akvarelnim slikarstvom.

Preminuo je 20. februara 2024. godine u Bostonu. Osnovnu školu pohađao je u Subotici, Beogradu i Vršcu. Gimnaziju je završio 1952. u Valjevu.

Hotel Interkontinental

## Ostvarenja

* Restoran Ušće u Beogradu (1960–63)
* Zgrada Skupštine opštine Novi Beograd (1961–73), zajedno sa Branislavom Jovinom
* Zgrada V opštinskog javnog tužilaštva u Ustaničkoj broj 14 u Beogradu (1965–68)
* Sava Centar u Beogradu (1977)
* Hotel Interkontinental u Beogradu (1979)
* Stambena zgrada na uglu Južnog bulevara i Maksima Gorkog u Beogradu (1971–74)
* Stambene zgrade u nizu u Strumičkoj ulici u Šumicama u Beogradu (1972–74)
* Sportski centar Vračar između Ulice R. Koraća i Kneza od Semberije u Beogradu (1967–69)
* Stambeni soliter u Mileševskoj ulici broj 51 u Beogradu
* Porodične kuće u Mugebi na Istarskoj rivijeri (1977)
* Porodične kuće u Pao Altu (1998)
* Studentski centar William and Marry u Vilijamsburgu
* Sopstvena porodična kuća u Nahantu (1996) i dr.

### Urbanistički projekti

* Rekonstrukcija centra Skoplja (u timu, 1965)
* Detaljni urbanistički projekat rekonstrukcije Bulevara vojvode Stepe u Beogradu (1967)
* Urbanistički plan rekonstrukcije bloka između ulica Deligradske, Tiršove, Kralja Milutina i Birčaninove u Beogradu (sa M. Jakšić, 1967)
* Urbanističko (sa D. Kadović, 1967) i arhitektonsko rešenje XI i XII mesne zajednice na Vračaru u Beogradu (1972–74)
* Urbanističko rešenje rekonstrukcije poteza od Kalemegdana do Slavije u Beogradu (sa B. Novakovićem, prva nagrada ex aequo, 1968) i dr.

## Vanjske veze

* „Zoran Manević: Monografska publikacija Stvaralaštvo - Stojan Maksimović”. *www.mikroknjiga.rs - 28.01,2012*. Pristupljeno 19. avgust 2025.
* „Stojan Maksimović, inžinjer arhitekture, Kako je nastao Sava centar/ Oprezno sa Kuvajćanima”. *Yugopapir, www.yugopapir.com - 28. januar 2012*. Pristupljeno 19. avgust 2025.

## Izvori